31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 349/57 
IV. Βεβαίωση καταλληλότητας 
Ο υπογεγραμμένος βεβαιοί: 
α) ότι τα ανωτέρω αναφερόμενα προϊόντα με βάση το κρέας έχουν παρασκευασθεί από νωπά κρέατα ή 
προϊόντα με βάση το κρέας και σε συνθήκες που πληρούν τους κανόνες που προβλέπονται στην οδηγία 
77/99/ΕΟΚ (')· 
β) ότι τα εν λόγω προϊόντα, η πρώτη ή δεύτερη συσκευασία τους έχουν σφραγισθεί, ώστε να αποδεικνύεται ότι 
τα προϊόντα αυτά προέρχονται στο σύνολο τους από εγκεκριμένες εγκαταστάσεις 0)· 
γ) ότι τα οχήματα και τα μηχανικά μέσα μεταφοράς καθώς και οι συνθήκες φόρτωσης της συγκεκριμένης 
αποστολής πληρούν τις απαιτήσεις της υγιεινής που καθορίζονται από την οδηγία 77/99/ΕΟΚ· 
δ) ότι τα νωπά χοίρεια κρέατα που χρησιμοποιήθηκαν έχουν/δεν έχουν υποβληθεί σε εξέταση για την 
ανίχνευση τρίχινης. 
Έγινε στ , στις 
(υπογραφή) 
(ονοματεπώνυμο με κεφαλαία γράμματα) 
Σφραγίδα 
0) Διαγράφεται η περιττή ένδειξη. 
Πρόταση κανονισμού (ΕΟΚ) του Συμβουλίου για την εκτέλεση του ειδικού προγράμματος καταπολέ­
μησης της πείνας στον κόσμο 
COM(85) 699 τελικό 
(Υποβληθείσα από την Επιτροπή στο Συμβούλιο στις 16 Δεκεμβρίου 1985) 
(85/C 349/10) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι το Συμβούλιο θέσπισε στις 11 Ιουλίου 1983 τον κανονισμό 
(ΕΟΚ) αριθ. 1993/83 0) για την εκτέλεση του ειδικού προ­
γράμματος καταπολέμησης της πείνας στον κόσμο, διαρκεί­
ας δύο χρόνων (1983/1984)· 
ότι είναι αναγκαίο να παραταθεί αυτό το πρόγραμμα και να 
εγγραφούν, γι' αυτό το λόγο, πιστώσεις στον προϋπολογισμό 
των Ευρωπαϊκών Κοινοτήτων 
ότι δεν προβλέπονται από τη συνθήκη οι εξουσίες δράσης που 
απαιτούνται γι' αυτό το σκοπό, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Η Κοινότητα θέτει πειραματικά σε εφαρμογή ειδικά μέτρα για 
την καταπολέμηση της πείνας στον κόσμο. 
(') ΕΕαριθ. L196 της 20. 7. 1983, σ. 6. Άρθρο 2 
Χορηγείται βοήθεια στις αναπτυσσόμενες χώρες και ιδιαίτε­
ρα στις λιγότερο αναπτυγμένες από αυτές. Προορίζεται να 
υποστηρίξει ή να ενθαρρύνει τις προσπάθειες των δικαιούχων 
χωρών. Αποσκοπεί να συμβάλει στη βελτίωση των φτωχότε­
ρων στρωμάτων των πληθυσμών των εν λόγω χωρών. 
Άρθρο 3 
1. Η βοήθεια της Κοινότητας συνίσταται αφενός στις 
ενέργειες υποστήριξης των δικαιούχων χωρών που έχουν 
αρχίσει ήδη προσπάθειες να αυξήσουν το βαθμό της επισιτι­
στικής τους αυτάρκειας και αφετέρου σε ενέργειες υποστή­
ριξης για τη διάσωση των φυσικών τους πόρων και τη 
βελτίωση των συνθηκών εκμετάλλευσης. 
2. Η βοήθεια της Κοινότητας για την αύξηση του βαθμού 
επισιτιστικής αυτάρκειας αποσκοπεί στην υποστήριξη συνε­
κτικών δράσεων των δικαιούχων χωρών που αφορούν τον 
αγροτικό τομέα στα στάδια της παραγωγής, της εμπορίας, 
της αποθεματοποίησης και της μεταφοράς των γεωργικών 
προϊόντων. 
3. Οι ενέργειες διάσωσης των φυσικών πόρων αναλαμβά­
νονται ιδίως στους εξής τομείς: ορθολογική χρησιμοποίηση 
των καυσόξυλων, αναδάσωση και καταπολέμηση της απε-
Αριθ. C 349/58 Επίσημη Εφημερίδα των Ευρωπαϊκών Κοινοτήτων 31. 12. 85 
ρήμωσης, καλύτερη χρησιμοποίηση των υδάτινων πόρων στο 
επίπεδο του χωριρύ και αξιοποίηση του οικόσιτου και άγριου 
ζωικού κεφαλαίου. 
4. Στα πλαίσια του προγράμματος χρηματοδοτούνται επί­
σης δράσεις επαγγελματικής κατάρτισης και έρευνας στους 
τομείς που αναφέρονται στις παραγράφους 2 και 3. 
5. Σε κάθε ενδεικνυόμενη περίπτωση, και ιδίως στις περι­
πτώσεις των ενεργειών που αναφέρονται στην παράγραφο 3, 
οι παρεμβάσεις γίνονται στα πλαίσια περιφερειακής 
συνεργασίας. 
Άρθρο 4 
Η βοήθεια χορηγείται από την Κοινότητα είτε αυτόνομα είτε 
με συγχρηματοδότηση των κρατών μελών ή πολυμερών ή 
περιφερειακών οργανισμών. 
Άρθρο 5 
Η βοήθεια της Κοινότητας έχει τη μορφή μη επιστρεπτέων 
ενισχύσεων. 
Άρθρο 6 
1. Η βοήθεια μπορεί να καλύψει τις εξωτερικές δαπάνες, 
καθώς και τις τοπικές δαπάνες, που είναι απαραίτητες για 
την εφαρμογή των δράσεων, συμπεριλαμβανομένων και των 
δαπανών συντήρησης και λειτουργίας. 
Οι φόροι, έμμεσοι και άμεσοι, και οι δασμοί εξαιρούνται από 
την κοινοτική χρηματοδότηση. 
2. Ενδεχόμενα κεφάλαια υποκατάστασης χρησιμοποιού­
νται σύμφωνα με τους σκοπούς που καθορίζονται από τον 
παρόντα κανονισμό και σε συμφωνία με την Επιτροπή. 
Άρθρο 7 
Η συμμετοχή στις προσκλήσεις για υποβολή προσφορών, για 
συμμετοχή σε διαγωνισμούς και σε κάθε είδους συμβάσεις 
είναι ανοικτή με ίσους όρους σε όλα τα φυσικά και νομικά 
πρόσωπα των κρατών μελών και της δικαιούχου χώρας. Το 
δικαίωμα συμμετοχής μπορεί να επεκταθεί και σε άλλες 
αναπτυσσόμενες χώρες που δικαιούνται βοήθεια της Κοινό­
τητας ιδίως σε περίπτωση συγχρηματοδότησης ή προκειμέ­
νου να αποφευχθεί η υπερβολική επιβάρυνση του κόστους 
των δράσεων εξαιτίας της απόστασης, των δυσκολιών μετα­
φοράς ή των προθεσμιών παράδοσης. 
Η συμμετοχή άλλων αναπτυσσόμενων χωρών έχει εξαιρε­
τικό χαρακτήρα και εγκρίνεται κατά περίπτωση σύμφωνα με 
τη διαδικασία του. άρθρου 10. 
Άρθρο 8 
Οι αποφάσεις για τη χορήγηση βοήθειας λαμβάνονται 
σύμφωνα με τη διαδικασία του άρθρου 10. Άρθρο 9 
1. Συνιστάται επιτροπή διαχείρισης του ειδικού προγράμ­
ματος καταπολέμησης της πείνας στον κόσμο, καλούμενη 
στο εξής «επιτροπή», στην οποία προεδρεύει εκπρόσωπος 
της Επιτροπής και η οποία αποτελείται από αντιπροσώπους 
των κρατών μελών. Η Επιτροπή τηρεί τη γραμματεία της 
επιτροπής. 
2. Η επιτροπή καταρτίζει τον εσωτερικό της κανονισμό. 
Άρθρο 10 
1. Η επιτροπή συγκαλείται από τον πρόεδρο της, είτε με 
πρωτοβουλία του είτε μετά από αίτηση αντιπροσώπου ενός 
κράτους μέλους. 
2. Ο πρόεδρος υποβάλλει τα σχέδια αποφάσεων που 
πρέπει να ληφθούν. Η επιτροπή διατυπώνει τη γνώμη της για 
τα σχέδια αυτά μέσα σε προθεσμία που καθορίζει ο πρόεδρος 
ανάλογα με τον επείγοντα χαρακτήρα των θεμάτων που 
υποβάλλονται προς εξέταση. Αποφασίζει με πλειοψηφία 
σαρανταπέντε ψήφων οι ψήφοι των κρατών μελών σταθμί­
ζονται σύμφωνα με το άρθρο 148 παράγραφος 2 της συνθή­
κης. Ο πρόεδρος δεν ψηφίζει. 
3. Η Επιτροπή λαμβάνει αποφάσεις που εφαρμόζονται 
αμέσως. Ωστόσο, αν η επιτροπή δεν διατυπώσει ευνοϊκή 
γνώμη, ή δεν διατυπώσει καμία γνώμη, οι αποφάσεις αυτές 
ανακοινώνονται αμέσως στο Συμβούλιο. Στην περίπτωση 
αυτή η Επιτροπή αναβάλλει για δύο μήνες, το αργότερο, μετά 
την ανακοίνωση αυτή, την εφαρμογή των αποφάσεων της. Το 
Συμβούλιο μπορεί να αποφασίσει, με ειδική πλειοψηφία, να 
λάβει διαφορετική απόφαση μέσα σε προθεσμία δύο 
μηνών. 
Άρθρο 11 
Η Επιτροπή υποβάλλει στο Συμβούλιο και στο Ευρωπαϊκό 
Κοινοβούλιο, το αργότερο έως τις 31 Δεκεμβρίου 1990, 
οριστική έκθεση με την εκτίμηση των αποτελεσμάτων που 
προέκυψαν από την εφαρμογή του παρόντος κανονισμού. 
Άρθρο 12 
Ο παρών κανονισμός αρχίζει να ισχύει την επομένη ημέρα 
από τη δημοσίευση του στην Επίσημη Εφημερίδα των Ευρω­
παϊκών Κοινοτήτων. Εφαρμόζεται ως τις 31 Δεκεμβρίου 
1987. 
Ο παρών κανονισμός είναι δεσμευτικός ως προς όλα τα μέρη 
του και ισχύει άμεσα σε κάθε κράτος μέλος.